
Обучението в ДГ „Васил Левски“ се извършва от висококвалифицирани педагози по програми одобрени от Министерството на образованието и науката. Първа група и Изн. група, с. Гложене работят с програмна система „ Аз съм в детската градина“, а четвърта с „ Аз ще бъда ученик“ на издателство „ Изкуства “. Втора и трета групи работят с програмна система „Златното ключе“ на издателство „Бит и техника“
Целта на образователно-възпитателната ни работа е осигуряване на разнообразни, стимулиращи условия, разширяващи жизнения опит на детето; 
· стимулиране желанието на детето да опознае света, в който живее; 
· въвеждане на детето в различни ситуации и разширяване опита му в общуването с хора от различни общности, етноси, религии и физическо различие. 
Учебните занимания и учебната програма са съобразени с възрастта на децата в различните групи. Възпитателно-образователната работа е организирана съобразно държавно-образователните стандарти. Екипът приема новите предизвикателства в образованието и практиката и се стреми да осигури оптимални условия за развитие и подготовка на децата за училище. Детската градина работи с висококвалифицирани и професионално подготвени кадри. Използват се разнообразни интерактивни методи за възпитание и обучение, съобразено с държавните образователни стандарти. Помощник-възпитателите също се отнасят с грижовност и топлота към всяко дете. Силно са застъпени съхраняването на българските традиции и култура, опазването на природата в обучаващата и възпитателна дейност. Децата редовно участват в традиционни празници и концерти. 
Успоредно със задължителното обучение, което е съобразно държавните образователни стандарти, по желание на родителите се предлагат допълнителни дейности, като:  
· Английски език 
· Народни танци 
· Малки спортисти 
·  Български традиции и обичаи 
Цялата ни дейност е насочена към това, да предоставяме възможност детето да развие заложбите си, да открие себе си, като следваме индивидуалния темп на детето.      Възпитанието и обучението в ДГ е подчинено на крайния резултат – подготовката на децата за училище. Основната ни цел е:
· максимално развитие на индивидуалния потенциал на всяко дете;
·  насърчаване на само изявата;
·  откриване на заложеното в него; 
· създаване на ежедневен емоционален комфорт; 
·  възпитаване на амбиция и стремеж; 
·  изграждане на знания и качества, необходими при постъпване в първи клас;
